
Parlamentul României

Camera Deputaţilor                                                                                                          
	Comisia pentru apărare, ordine

publică şi siguranţă naţională

Nr.32/449/2009


	                                    Bucureşti,   06.10.2009 

                          PL x. 431/2009


RAPORT 

asupra  proiectului de Lege pentru aprobarea Ordonanţei de urgenţă a Guvernului nr. 67/2009 pentru aprobarea scoaterii din rezervele de stat a unor cantităţi  de petrol pentru turboreactoare, care vor fi acordate, cu titlu  gratuit, Ministerului Apărării Naţionale şi Ministerului Administraţiei şi Internelor, precum şi pentru stabilirea regimului taxei pe valoarea adăugată şi al accizelor pentru unele cantităţi de combustibili
1. În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 67/2009 pentru aprobarea scoaterii din rezervele de stat a unor cantităţi  de petrol pentru turboreactoare, care vor fi acordate, cu titlu  gratuit, Ministerului Apărării Naţionale şi Ministerului Administraţiei şi Internelor, precum şi pentru stabilirea regimului taxei pe valoarea adăugată şi al accizelor pentru unele cantităţi de combustibili, transmis cu adresa nr. PL.x. 431 din 21 septembrie 2009 şi înregistrat cu nr.32/449 din 22 septembrie  2009. 


Consiliul Legislativ, cu nr. 408/4.06.2009, a avizat favorabil proiectul de lege, cu observaţii şi propuneri.

Comisia pentru buget, finanţe şi bănci, cu nr. 22/490/ 30.09.2009, a avizat favorabil proiectul de lege.

Ordonanţa supusă aprobării are ca obiect de reglementare aprobarea scoaterii din rezerva de stat a unor cantităţi de petrol pentru turboreactoare, care vor fi acordate, cu titlu gratuit, Ministerului Apărării Naţionale şi Ministerului Administraţiei şi Internelor, precum şi stabilirea regimului taxei pe valoarea adăugată şi al accizelor pentru unele cantităţi de combustibil.

2. Proiectul de lege  face parte din categoria legilor ordinare, potrivit prevederilor art. 73 din Constituţia României, republicată.

3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna  Irina Alexe – Secretar de stat pentru Relaţia cu Parlamentul şi Afaceri Europene, la Ministerul Administraţiei şi Internelor.
4. Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.

5. La şedinţa Comisiei au fost prezenţi 22 deputaţi din totalul de 24 de membri.


În urma dezbaterilor, în şedinţa din 6 octombrie 2009, membrii Comisiei, cu unanimitate de voturi, au hotărât să propună Plenului Camerei Deputaţilor adoptarea acestui proiect de lege, în forma adoptată de Senat. 

Preşedinte, 

Costică Canacheu 

Red. Expert

Luminiţa Oprea

Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra  proiectului de Lege pentru aprobarea Ordonanţei de urgenţă a Guvernului nr. 67/2009 pentru aprobarea scoaterii din rezervele de stat a unor cantităţi  de petrol pentru turboreactoare, care vor fi acordate, cu titlu  gratuit, Ministerului Apărării Naţionale şi Ministerului Administraţiei şi Internelor, precum şi pentru stabilirea regimului taxei pe valoare adăugată şi al accizelor pentru unele cantităţi de combustibili , trimis cu adresa nr. Pl.x. 431 din 21 septembrie 2009 şi înregistrat cu nr. 32/449 din 22 septembrie 2009. 


În raport cu obiectul şi conţinutul acestuia, proiectul de lege face parte din categoria legilor ordinare.

Preşedinte, 

Costică Canacheu 

